polyglot-tagger/wikipedia-language-snippets-filtered huggingface dataset:
கலிபோர்னியத்தின் சல்பேட்டு உப்பை 1200 செல்சியசு வெப்பநிலைக்கு சூடுபடுத்தி பின்னர் 500 செல்சியசு வெப்பநிலையில் ஐதரசனுடன் சேர்த்து ஒடுக்க வினைக்கு உட்படுத்தினால் கலிபோர்னியம் செசுகியுவாக்சைடு உருவாகிறது . கலிபோர்னியம் ஐதராக்சைடும் 3) கலிபோர்னியம் டிரையாக்சைடும் 3 சிறிதளவு கரைகின்றன .
கலிபோர்னியம் பாலிபோரேட்டு என்ற சேர்மம் அசாதாரணமானது ஆகும். இதில் போரேட்டுடன் கலிபோர்னியம் ஈதல் பிணைப்பு மூலம் இணைக்கப்பட்டுள்ளது .
செப்டம்பர் 2018 ல் ஹைதராபாத்தின் இரண்டு இளைஞர்கள் அருங்காட்சியகத்தின் பாதுகாப்பிற்காக வைக்கப்பட்டிருந்த சி.சி.டி.வி புகைப்படக்கருவிகளை கைப்பற்றி அங்குள்ள வைரங்கள், மற்றும் சில விலையுயர்ந்த பொருட்களை திருடுவதற்காக உள்ளே நுழைந்தனர். இதனால் இந்த அருங்காட்சியகம் செப்டம்பர் மாதம் தேசியப் பத்திரிகையில் ஒரு பகுதியாக மாறியது. ஆனால் அவர்கள் இருவரும் விரைவில் காவல்துறையினரால் கைது செய்யப்பட்டனர். இச்சம்பவத்திற்குப் பின்னர் அந்த அருங்காட்சியகத்தின் பாதுகாப்பு பலப்படுத்தப்பட்டது.
இந்த அருங்காட்சியகத்தில் கடைசி நிஜாம் வெள்ளி விழா கொண்டாட்டங்களுக்கான ஒரு தங்க சிம்மாசனம், வைரங்கள், ஐதராபாத் ஜூபிலி ஹால், மிர் ஓஸ்மான் அலி கானின் வண்ணமயமான கண்ணாடி ஓவியம் ஆகியவை இங்குள்ளது. மேலும், ஒரு உருது மொழியில் எழுதப்பட்ட மரப்பெட்டியில் முத்து, வைரங்கள் மற்றும் வைரங்கள் அடங்கிய விலையுயர்ந்த நகைகள். வாசனை பொருட்கள் வைக்க ஒரு பெட்டி வைரங்கள் பதிகப்பட்ட வெள்ளி காஃபி கோப்பை, வெள்ளியிலான கடவுள் கிருஷ்ணன் மரத்தடியில் மாடுகளுடன் புல்லாங்குழல் வாசிப்பது போன்ற உருவம் போன்ற பல பொருட்கள் இங்கு இவைக்கப்பட்டுள்ளன
1930 இல் தயாரிக்கப்பட்ட ஒரு ரோல்ஸ் ராய்ஸ், பேக்கர்டு மற்றும் ஜாகுவார் மார்க் வி" ஆகிய பழமையான மகிழுந்துகள் காட்சிக்கு வைக்கப்பட்டுள்ளது. இந்த அருங்காட்சியகத்தில், ஆறாவது நிஜாம் ஆசாப் ஜா மஹ்பூப் அலி கானின் அலமாரி இடம்பெற்றுள்ளது. இது உலகின் மிகப்பெரிய அலமாரியாகும். 150 ஆண்டு பழமையானதும், கைகளால் இயக்கப்படுவதுமான ஒரு தானியங்கி மேல் தூக்கியும், 200 வருட பழமையான நூதன முரசு ஒன்றும் வைக்கப்பட்டுள்ளது.
அருங்காட்சியகத்தில் ஒரு களஞ்சியம் உள்ளது. கடைசி நிஜாமிற்கு 1936 இல் நடைபெற்ற வெள்ளிவிழா கொண்டாட்டங்களின் போது பிரமுகர்கள் மூலம் வழங்கப்பட்ட நினைவு பரிசுகள் உள்ளது. ஐதராபாத்தில் உள்ள அனைத்து முக்கிய கட்டிடங்களின் வடிவத்தில் உருது மொழியில் மேற்கோள்கள் எழுதப்பட்டு வெள்ளியால் செய்யப்பட்ட மாதிரிகளை கொண்டு உருவாக்கப்பட்டுள்ளது.
நிஜாமின் அருங்காட்சியகம் என்பது ஐதராபாத்தில் அமைந்துள்ள முன்னாள் அரண்மனை ஆகும். இது ஐதராபாத்தில் புரானி ஹவேலி என்ற இடத்தில் அமைந்துள்ளது. இந்த அருங்காட்சியகம் ஐதராபாத் மாநிலத்தின் கடைசி நிஜாம் ஏழாம் ஆசஃப் ஜஹா ஒஸ்மான் அலி கான், தனது வெள்ளி விழா கொண்டாட்டங்களில் பெறப்பட்ட பரிசுப் பொருட்களைக் கொண்டுள்ளது.
பாற்சோறு என்பது அரிசியுடன் தேங்காய் பால் சேர்த்து சமைக்கப்படும் உணவாகும். பொதுவாக புத்தாண்டுகள், பண்டிகைகள், பிறந்தநாள் வைபவங்கள் என்பவற்றின் போது பெரும்பாலும் காலை உணவாக, மிளகாய் மற்றும் வெங்காயத்தினால் தயாரிக்கப்படும் கட்டைச்சம்பல் உடன் பரிமாறப்படுகின்றது. சித்திரை புத்தாண்டின் போது பாற்சோறு, இனிப்புப் வகைகளான பலகாரம் , அலுவா, முங் கெவும், கொக்கிஸ் என்பனவும் பரவலாக செய்யப்படும்.
இலங்கை உணவு முறைகள் என்பது இலங்கையின் உணவுப் பழக்க வழக்கங்கள், சமையல் முறைகளின் தொகுப்பாகும். இலங்கையின் உணவுகளில் நாட்டின் வரலாற்றுடன் தொடர்புடைய உணவுகள், இலங்கை வாழ் மக்களின் பல்வேறுபட்ட கலாச்சார உணவுகள், அந்நிய படையெடுப்புக்கள் மற்றும் அண்டை நாட்டு கலாச்சார தாக்கத்தினால் அறிமுகப்படுத்தப்பட்ட உணவுகள் என்பன உள்ளடங்கும்.
இந்திய , தென் கிழக்காசிய மற்றும் டச்சு உணவு முறைகளின் தாக்கங்கள் இலங்கை உணவு முறைகளில் பிரதிபலிக்கின்றன. இலங்கை உணவுகளில் அரிசி, தேங்காய், வாசனைத் திரவியங்கள் முக்கிய இடத்தைப் பெறுகின்றன. பல நூற்றாண்டுகளாக இலங்கையில் இருந்து வாசனைத் திரவியங்கள் உற்பத்தி செய்யப்பட்டு ஏற்றுமதி செய்யப்படுகின்றன.
மலாய் ஊறுகாய் அல்லது அச்சாறு என்பது மலாய் சமூகத்தினரால் அறிமுகப்படுத்தப்பட்ட உணவு பதார்த்தம் ஆகும். நாட்டின் அனைத்து இன மக்களும் பரவலாக உண்ணும் உணவாகும். இனிப்பு, புளிப்பு, காரம் ஆகிய சுவைகளில் காய்கறிகள், சுவையூட்டிகள் சேர்த்து செய்யப்படுகின்றது.
இலங்கை வாழ் மக்களின் பிரதான உணவான அரிசிச் சோறு, சமைக்கப்பட்ட மரக்கறிகள், மீன், இறைச்சி, கோழி மற்றும் தானியங்கள் என்பவற்றுடன் பரிமாறப்படுகின்றன. மேலும் பழங்கள், காய்கறிகளினால் தயாரிக்கப்படும் ஊறுகாய் வகைகளும், சம்பல் வகைகளும் முக்கியமான துணை உணவுகள் ஆகும்.
டச்சு உணவாகும். சமைத்த அரிசி, கத்திரிக்காய் மோஜூ, இறைச்சி, சீனிசம்பல், வாழைக்காய் கறி என்பன வாழையிலையில் சுற்றப்பட்டு சூட்டடுப்பில் வாட்டப்படும். அதாவது லம்ப்ரைஸின் அனைத்து பதார்த்தங்களும் இரு முறை சமைக்கப்படும்.
கோதுமை மாவினால் செய்யப்படும் எளிய உணவாகும். தேங்காய் துண்டுகள் சேர்த்து தேங்காய் ரொட்டியும் , நறுக்கப்பட்ட வெங்காயம், பச்சை மிளகாய் சேர்த்து உறைப்பு ரொட்டியும் செய்யப்படுகின்றது.
அரிசி மாவினால் தயாரிக்கப்படும். முட்டை அப்பம், வெள்ளப்பம், பாலப்பம் என்று பல வகைகளில் கிடைக்கின்றது. அப்பத்துடன் துணை உணவாக வெங்காய சம்பல் பரிமாறப்படும்.
சம்பல் துணை உணவாக பல உணவுகளோடு பரிமாறப்படுகின்றது. சீனிசம்பல், தேங்காய் சம்பல், வெங்காய சம்பல், வாழைக்காய் சம்பல் என பல வகைச் சம்பல்கள் உட்கொள்ளப்படுகின்றன.
இயற்கை வளங்களாகத் திகழும் ஏரிகள், குளங்கள், குட்டைகள் ஆகியன பல்லுயிர்கள் பெருகி பசுமையான சூழ்நிலையை உருவாக்கவும், நிலத்தடி நீரை அதிகாரிக்கவும், பாசனம், குடிநீர் போன்ற அடிப்படைத் தேவைகளுக்கு மிக இன்றியமையாததாக விளங்குகின்றன. ஊசுட்டேரியின் சிறப்புகளாகத் திகழும் பல்லுயிர் வளத்தில் தாவரவியல் ஆய்வில் 60 வகை குடும்பங்களைச் சேர்ந்த 200 வகை சிறப்பினச் செடி, கொடி, மர இனங்கள் உள்ளதாக கணக்கிடப்பட்டுள்ளது. இவற்றில் மருத்துவ குணமுள்ளவையும் அடங்கும். புறவையின வகையில் குறிப்பாக உள்நாட்டு, வெளிநாட்டுப் பறவைகள் என 105 சிறப்பினங்கள் ஒவ்வோர் ஆண்டும் அக்டோபர் முதல் மார்ச் மாதம் வரை வந்து செல்வதாகக் கணக்கிட்டுள்ளனர்.
முத்தரையர்பாளையத்தில் நீர் ஆதாரத்தைக் கண்டுபிடிக்க உதவிய தாசியான ஆயிக்கு புதுச்சேரியில் ஆயி மண்டபம் என்ற நினைவுச் சின்னம் கட்டப்பட்டுள்ளது. ஆயியின் தங்கை ஒல்லியாக இருந்ததால் ‘ஊசி’ என்று அழைக்கப்பட்டாள். அவள் முத்தரையர்பாளையத்துக்கு அருகில் பாழடைந்த நிலையில் இருந்த ஏரியை, மழைக்காலத்தில் அனைவரும் பயன்பெற வேண்டும் என்ற எண்ணத்துடன் தன்னுடைய உடலுழைப்பு, பொருள் அனைத்தையும் இட்டுச் சீர்படுத்தினாள். இதைப் பார்த்த ஊர் மக்களும் சேர்ந்து ஏரியைச் சீர்ப்படுத்தினர். இதனால் நீலக்கடல் போல் பரந்து விரிந்து காட்சி அளித்த ஏரியை ஊசியின் நினைவாக ‘ஊசியிட்ட ஏரி’ எனப் பெயரிட்டனர். நாளைடைவில் இது ‘ஊசுட்டேரி’ என மருவியது என்பர்.
நாட்குறிப்பு நாயகன் ஆனந்தரங்கம் பிள்ளை 18 ஆம் நூற்றாண்டு நாட்குறிப்பில் பல இடங்களில் இந்த ஏரியைப் புகசூடு ஏரி எனக் குறிப்பிட்டுள்ளார்.
புதுச்சேரி மாநிலத்தின் மிகப்பெரிய பழம் பெருமை வாய்ந்த ஏரியாகத் திகழ்வது ‘ஊசுட்டேரி’. சோழ மன்னன் கோப்பெருஞ்சிங்கன் இந்த ஏரிக்கு மதகுகளும், கால்வாய்களும் கட்டினான் என்று திருவக்கரைக் கோயில் கல்வெட்டுகள் பகர்கின்றன. தமிழ்நாட்டை ஆண்ட தெலுங்கு மன்னர் கிருஷ்ண தேவராயர் ஒழுகரைக்கு வந்து இந்த ஏரியைப் பார்த்ததாக அறிய முடிகிறது. இந்த வரலாற்றுச் சான்றுகள் அந்த ஏரியின் பெருமையை காலகாலத்துக்கும் கூறி நிற்கின்றன.
சர்வதேச இயற்கை பாதுகாப்புக் கழகத்தால் ஆசியாவின் முதன்மையான 93 நீர்நிலைகளுள் ஊசுட்டேரி ஒன்று என்றும், உலக சதுப்புநில அமைப்பு ஊசுட்டேரியும் அதைச் சுற்றியுள்ள ஈரநிலப் பகுதிகளும், ஆசியாவில் முதன்மையானவை என்றும், பம்பாய் இயற்கை வரலாற்று கழகம் தென்னிந்தியாவின் முதன்மையான பறவை தங்குமிடம் என்றும் அறிவித்திருந்தன
பாசன வசதிபெறும் நிலங்கள் தோராயமாக 1500 எக்டேர். புதுச்சேரி பகுதிகளான தெற்கில் ஊசுடு, கூடப்பாக்கம், மேற்கில் ராமநாதபுரம், தொண்டமாநத்தம், வடக்கில் துத்திப்பட்டு, கரசூர், சேதராப்பட்டு, கிழக்குப் பகுதியில் தமிழக எல்லைப் பகுதிகளான விழுப்புரம் மாவட்டம் வானூர் வட்டம் பூத்துறை, காசிப்பாளையம். மணவெளி, கடப்பேரிக்குப்பம் ஊராட்சி கொண்டிமேடு, வாழப்பட்டான்பாளையம், பெரம்பை ஆகிய பகுதிகள் உள்ளன.
ஊசுட்டேரி ஏரி புதுச்சேரி மற்றும் தமிழ்நாட்டின் பகுதிகளில் அமைந்துள்ள ஒரு ஏரி ஆகும். ஊசுடு என்ற கிராமத்தில் அமைந்திருப்பதால் இந்த ஏரி ஊசுடு ஏரி என்றும் அழைக்கப்படுகிறது. இந்த ஏரி 800 ஹெக்டேர் பரப்பளவில் உள்ளது. இதில் 390 ஹெக்டேர் புதுச்சேரியிலும் மீதமுள்ள பகுதிகள் தமிழ்நாட்டிலும் உள்ளது. இது புதுச்சேரியின் மிகப்பெரிய ஏரி ஆகும்.
புதுச்சேரியில் இருந்து மேற்கே 12 கி.மீ. தொலைவில் அமைந்துள்ளது இந்த ஏரி. மொத்த நீர்ப்பிடிப்புப் பகுதி: 15.54 சதுர கி.மீ. ஏரிக் கரையின் மொத்த நீளம்: 7.275 கி.மீ. மொத்தக் கொள்ளளவு: 540 மில்லியன் கனஅடி. சுத்துக்கேணி கால்வாய் மூலம் செஞ்சியாற்றிலிருந்து ஏரிக்கு பெருமளவில் நீர் வருகிறது.
ஊசுட்டேரி ஏரி செயற்கையாக உருவாக்கப்பட்ட ஏரி ஆகும், இது பன்னாட்டு இயற்கைப் பாதுகாப்புச் சங்கத்தால் ஆசியாவின் மிக முக்கிய நீர்தடங்களில் ஒன்றாக குறிப்பிடப்பட்டுள்ளது.
அந்த நாட்குறிப்பில் உள்ளவாறு அருணாச்சலம் மற்றும் பன்னீர்செல்வம் இருவரும் கொல்லப்பட, காவல்துறை ஜீவா மற்றும் சிவாவின் உதவியை நாடுகிறது. ஜீவா இந்த நிகழ்வுகள் குறித்து பத்திரிகையில் ஒரு புலனாய்வுக் கட்டுரை எழுதுகிறாள். இதைக் காணும் முதல் காட்சியில் வந்த மூன்று பேரும் ஜீவாவைக் கடத்த முயற்சிக்கின்றனர். அங்குவரும் ஒரு ஆட்டோ ஓட்டுநர் ஜீவாவைக் காப்பாற்றுகிறார். அந்த மூவரையும் காவல்துறை கைது செய்கிறது. பெட்டியில் பணம் வைத்திருந்ததாகக் கருதியே கட்டிங் பாஸ்கர் என்பவனைத் தாங்கள் துரத்திச் சென்றதாகவும், அதில் பணம் இல்லாததால் அவனைக் கொன்றதாகவும் கூறுகிறார்கள்.
நிருபராகப் பணிபுரியும் ஜீவா மூன்று பேரால் துரத்தப்படும் ஒருவன் அவள் வீட்டருகே ஒரு பெட்டியை வீசுவதைக் காண்கிறாள். அந்தப் பெட்டியை எடுத்து திறந்து பார்க்கிறாள். அதிலுள்ள நாட்குறிப்பேடு ஒன்றில் நகரத்தின் நான்கு முக்கியமான நபர்கள் கொல்லப்படுவார்கள் என்று எழுதியுள்ளதைக் கண்டு அதிர்ச்சியடைந்து காவல் நிலையத்தில் தெரிவிக்கிறாள். காவல் துறையினர் அதை அலட்சியப்படுத்துவதால் தன் நண்பனும் தனியார் புலனாய்வு நிறுவனம் நடத்துபவனுமான சிவாவின் உதவியை நாடுகிறாள்.
அருணாச்சலம் மற்றும் பன்னீர்செல்வம் கொலையில் ஒரு ஒற்றுமை இருப்பதைக் கண்டறிகிறான் சிவா. அவர்கள் கொல்லப்படுவதற்கு முன் ஒரே தொலைபேசி எண்ணிலிருந்து அவர்களுக்கு அழைப்பு வந்துள்ளது. அந்த எண்ணின் முகவரியில் சென்று பார்க்கும்போது அங்கு வசித்தவர் கொல்லப்பட்டு கிடக்கிறார். இந்தக் கொலைகளைச் செய்வது யார்?
வஞ்சகன் 2006 ஆம் ஆண்டு சுஜிபாலா, பிரதாப் மற்றும் சுமன் நடிப்பில், ஏ. எம். பாஸ்கர் இயக்கத்தில், எஸ். வி. ஜெயப்ரகாஷ் ராதை தயாரிப்பில், ஜான் பீட்டர் இசையில் வெளியான தமிழ் திரைப்படம்.
ஈசுரமூர்த்தியா பிள்ளை தம் இளவயதில் பிறந்த ஊரில் உள்ள கிரந்த பாடசாலையில் வடமொழியும், தமிழ் பாடசாலையில் தமிழும் பயின்றார். இவர் நெல்லை இந்து கல்லூரியில் சேர்ந்து ஆங்கிலம் கற்றார். தமிழ் இலக்கிய இலக்கணங்களைத் தந்தையின் உதவியுடன் பயின்று புலமைபெற்றார். நூல்களில் பெரும் பயிற்சியுடைய ஈசுர பிள்ளைக்கு காலத்திற்கேற்ற வகையில் எல்லோருக்கும் புரியும் நடையில் தமிழை வளர்க்கும் பணியில் ஆர்வம் பிறந்தது. இதற்கு முக்கிய காரணம் மாயூரம் வேதநாயகம் பிள்ளையவர்களின் நூலில் இவருக்கு ஏற்பட்ட ஈடுபாடுதான்.
பிள்ளையவர்கள் தமிழ்ப் பண்டிதராகப் பணிபுரிந்து பலருக்கும் தமிழ் அறிவை ஊட்டினார். 1888ஆம் ஆண்டு தொடங்கி 1920 வரை, பாளையங்கோட்டை, தூத்துக்குடி, திருவில்லிபுத்தூர், சென்னை ஆகிய இடங்களில் உயர்தரப் பாடசாலைகளிலும், சிலகாலம் திருநெல்வேலி இந்துக் கல்லூரியிலும், சி. எம். கல்லூரியிலும் தமிழாசிரியராய் பணியாற்றினார். தனிப்பட்ட முறையில் இவரிடம் தமிழ், ஆங்கிலம் கற்றுப் பயனடைந்தவர்கள் பலராவர்.
ஈசுரமூர்த்தியா பிள்ள திருநெல்வேலி மாவட்டம், முன்னீர்ப் பள்ளத்தில் பொன்னம்பலம் பிள்ளை, சிதம்பர வடிவம்மை ஆகியோருக்கு - கொல்லம் 1035 ஆம் ஆண்டு வைகாசி மாதம் 23 ஆம் நாளன்று புதல்வராக தோன்றினார். பொன்னம்பலம் அவர்கள் பல நூல்களை எழுதியும், கற்றும், போதித்தும் வந்தவர்.
தெலுங்கு மொழியில் குடி என்பதற்கு கோயில் என்றும், வாடா என்பதற்கு குடியிருப்பு அல்லது நகரம் என்றும் பொருள்படும். இந்நகரத்தின் குடியிருப்புகள் சாதவாகனர் காலத்தில், கிமு 3 அல்லது 2ம் நூற்றாண்டு முதல் தொடர்ந்து உள்ளது. குடிவாடா தொல்லியல் களத்தின் அகழாய்வில் பௌத்த தூபிகளும், சமண தீர்த்தங்கரர் பார்சுவநாதர் நினைவுச்சின்னங்களும் கண்டெடுக்கப்பட்டுள்ளது.
குடிவாடா ஆந்திரப் பிரதேச மாநிலத்தின் கிருஷ்ணா மாவட்டத்தில் அமைந்த நகரமும், நகராட்சியும் ஆகும். குடிவாடா நகரம் குடிவாடா மண்டலம் மற்றும் குடிவாடா வருவாய் கோட்டத்தின் தலைமையிடம் ஆகும். ஆந்திரப் பிரதேசத்தின் புதிதாக கட்டுமானத்தில் உள்ள ஆந்திரப் பிரதேசத் தலைநகர் வலயத்தில் அமைந்த நகரங்களில் குடிவாடா நகரமும் ஒன்றாகும்.
குடிவாடா நகரம் கடற்கரை ஆந்திராப் பகுதியில் அமைந்துள்ளது. கிருஷ்ணா மாவட்டத் தலைநகரான மச்சிலிபட்டினத்திற்கு கிழக்கே 41 கிமீ கிழக்கேயும், ஆந்திரப் பிரதேசத் தலைநகர் வலயத்திலிருந்து 45 கிமீ தொலைவிலும் உள்ளது. குடிவாடா நகரம், வங்காள விரிகுடா கடற்கரையிலிருந்து 35 கிமீ மேற்கே உள்ளது.
சான்சன் 2015 தேர்தலில் போட்டியிட்டு வெற்றி பெற்று நாடாளுமன்றம் சென்றார். 2016 ஆம் ஆண்டில் ஐரோப்பிய ஒன்றியத்தில் இருந்து பிரித்தானியா வெளியேற வேண்டும் என்ற "பிரெக்சிட்" இயக்கப் பரப்புரையில் முக்கிய பங்காற்ற ஆரம்பித்தார். தெரசா மேயின் அமைச்சரவையில் வெளியுறவுத்துறைச் செயலாளராகப் பணியாற்றினார். பிரெக்சிட் தொடர்பாக தெரேசா மேயின் அணுகுமுறையை விமரிசித்து அப்பதவியில் இருந்து 2018 ஆம் ஆண்டில் விலகினார். 2019 ஆம் ஆண்டில் தெரேசா மே பிரதமர் பதவியில் இருந்து விலகியதை அடுத்து, சான்சன் கட்சித் தலைமைப் பதவிக்குத் தேர்ந்தெடுக்கப்பட்டு, பிரதமராக நியமிக்கப்பட்டார். 2019 திசம்பரில் நடைபெற்ற நாடாளுமன்றத் தேர்தலில், சான்சன் தலைமையிலான பழமைவாதக் கட்சி வெற்றி பெற்றது. 1987 ஆம் ஆண்டுக்குப் பின்னர் பழமைவாதக் கட்சி பெற்ற மிகப்பெரும் வெற்றியாக இத்தேர்தல் கணிக்கப்பட்டது.
சான்சன் பிரித்தானிய அரசியல் மற்றும் ஊடகத்துறையில் ஒரு சர்ச்சைக்குரிய நபராகக் கருதப்படுகிறார். பாரம்பரிய பழமைவாதக் கட்சி அரசியலைத் தாண்டி, இவரை ஒரு பொழுதுபோக்காளர், நகைச்சுவையாளர், மற்றும் பிரபலமான நபராக மக்கள் புகழ்ந்துரைத்துள்ளனர். இவரை ஒரு மேட்டிமைவாதியாகவும், இனவெறி, பாலியல் மற்றும் ஓரினச்சேர்க்கை மொழிகளைப் பயன்படுத்தியதாகவும் குற்றம் சாட்டப்படுகிறார்.
உலகம் முழுவதும் தீவிரமாக பரவிக்கொண்டுள்ள கோவிட்-19 கொரோனா தீநுண்மியால் மார்ச்சு 27, 2020 அன்று தாம் பாதிக்கப்பட்டுள்ளதாகவும் தன்னை தானே தனிமை படுத்திக்கொண்டுள்ளதாகவும் காணொளி மூலம் வெளியிட்டார்
1921 ஆம் ஆண்டில், இந்திய தேசிய காங்கிரசின் உறுப்பினராக இருந்த இவர், சுயாட்சிக் கட்சியில் சேர காங்கிரசை விட்டு வெளியேறி 1927 இல் சென்னை மாகாண சட்டமன்றத்திற்கு தேர்ந்தெடுக்கப்பட்டார்.
அப்துல் அமீத் கான் இவர் ஓர் இந்திய வணிகரும், அரசியல்வாதியுமாவார். இவர் சென்னை மாகாண சட்ட மேலவை, சென்னை மாகாண சட்டமன்றம் ஆகியவற்றின் உறுப்பினராகவும், கர்நாடக மாநிலத்தின் திவானாகவும் பணியாற்றினார். 1935-36ல் சென்னையின் முதல் முஸ்லிம் மேயராக பணியாற்றினார். இவர் சென்னையில் உள்ள அமீர் மகாலில் வசித்து வந்தார்.
இந்திய தேசிய காங்கிரசிலிருந்து விலகி சென்னை மாகாண முஸ்லிம் லீக்கில் இணைந்தார். இந்தியப் பிரிவினைக்கும் ஆதரவளித்தார். 1947 இல் இந்தியாவின் சுதந்திரத்தைத் தொடர்ந்து, இவர் மீண்டும் காங்கிரசுக்கு திரும்பினார்.
இவர் ஒரு பணக்கார வணிகரும், கொடைவள்ளலுமான தாதா கானுக்கு 1894 இல் பிறந்தார். இவரது மூதாதையர்கள் ஆப்கானித்தானில் இருந்து பல தலைமுறைகளுக்கு முன்பே இங்கு குடிபெயர்ந்தனர்.
இந்தக் கல்லூரி 1996 இல் ஈரோடு செங்குந்தர் கல்வி அறக்கட்டளையால் தொடங்கப்பட்டது. இது ஐஎஸ்ஓ 9001: 2008 சான்றிதழைக் கொண்டுள்ளது மேலும் இது தேசிய அங்கீகார வாரியத்தால் அங்கீகரிக்கப்பட்டுள்ளது . இக்கல்லூரியானது சென்னை அண்ணா பல்கலைக்கழகத்துடன் இணைவுபெற்றுள்ளது. இங்கு வழங்கப்படும் அனைத்து இளநிலைப் படிப்புகளும் சென்னை அண்ணா பல்கலைக்கழகத்துடன் நிரந்தரமாக இணைவுபெற்றுள்ளன. இந்த கல்லூரி தேசிய மதிப்பீடு மற்றும் தரச்சான்று அவை பெங்களூருவினால் உயர்தரமானது என்று குறிக்கத்தக்க 'ஏ' தரச்சான்றை பெற்றது .
இந்தியாவின் தமிழ்நாட்டின், ஈரோடு மாவட்டம், துடுப்பதியில் உள்ள ஒரு சுய நிதி பொறியியல் கல்லூரி ஆகும். இது பெருந்துறையிலிருந்து 22 கி.மீ. தொலைவில் அமைந்துள்ளது.
வெள்ளையின் பத்தாவது நகர்வை நேர விரயம் என்று டார்ட்டாகோவர் விமர்சிக்கிறார். ராணி விரைவாக ஒரு நல்ல இடமாக பிடித்து அமர வேண்டும். இந்த நிலையில் மிகப்பயனுள்ள நகர்வு 10. 2." என நகர்த்துவதேயாகும்.
வெள்ளை ராசாவின் பக்கத்தில் தாக்குதல் நடத்த கருப்பு முயல்கிறது. அதன் இரண்டு மந்திரிகள், குதிரை ஆகியன வெள்ளை ராசாவுக்கு அருகில் தாக்குதலில் ஏற்கனவே இருக்கின்றன. தொடர்ந்து ராணியும் விரைவில் தாக்குதலுக்கு வரும் வழியும் தயாராக உள்ளது.
4 மந்திரியை காப்பாற்றிக் கொண்டு நிற்கும் ராணியை கருப்பு வேறு இடத்திற்கு நகர்த்தப் பார்க்கிறது. அதற்காக ராணியை இழந்த கையோடு யானையையும் பலி கொடுக்கிறது. வெள்ளை ராணி தியாகத்தை ஏற்றே ஆகவேண்டும். ஏனெனில் யானையை எடுக்காவிட்டல் 2- சதுரம் தாக்கப்படும். அதைத் தவிர வேறு நகர்வுக்கு சில உதாரணங்கள்:
ரோட்லெவி எதிர் ரூபின்சிடெயின் ஆட்டம் என்பது 1907 ஆம் ஆண்டு போலந்து நாட்டில் கெர்ச்சு ரோட்லெவிக்கும் ஆகிபா ரூபின்சிடெயினுக்கும் இடையில் நடைபெற்ற சதுரங்கப் போட்டியாகும். இந்த ஆட்டத்தில் கருப்புநிற காய்களுடன் விளையாடிய ரூபின்சிடெயின் வெற்றி பெறுவதற்காக தன்னுடைய ராணியையும் ஒரு யானையையும் இரண்டு சிறுபான்மை காய்களுக்காகத் தியாகம் செய்கிறார். மிகைபார நுட்பத்திற்கு இந்த ஆட்டம் ஓர் உதாரணமாகும்.
4 இல் இருக்கும் வெள்ளையின் மந்திரிக்கு ராணி மற்றும் குதிரையின் பக்கபலம் ஆதரவு தருகிறது. ஆனால் ராணி 2 சதுரத்திலுள்ள சிப்பாயையும் காப்பாற்ற வேண்டியுள்ளது. . எனவே கருப்பு வெள்ளையின் குதிரையை அப்புறப்படுத்த வேண்டுமாயின் தியாகம் செய்ய வேண்டியதாகிறது. அப்போதுதான் ராணிக்கு 4 மற்றும் 2 வைக் காப்பாற்றும் மிகை பாரமேற்ற முடியும்.
கருப்பு வெள்ளை ராணியை எடுப்பதை விட்டுவிட்டு விரைவில் .2#, என்று விளையாடி ஆட்டத்தை முடிவுக்குக் கொண்டுவர முயல்கிறது. ராணி, யானையை ஒரு மந்திரி, குதிரைக்காக தியாகம் செய்த பின்னரும் இங்கு கருப்பு வெற்றி பெறுகிறார்.
2009 மார்ச்சில், இலங்கைத் துடுப்பாட்ட அணி லாகூர், கடாபி அரங்கில் அத்தொடரின் இரண்டாவது தேர்வுப் போட்டியை விளையாட ஆரம்பிக்க முன்னர் அவ்வணி மீது தீவிரவாதத் தாக்குதல் மேற்கொள்ளப்பட்டது. இத்தாக்குதலில், ஆறு இலங்கைத் துடுப்பாட்ட வீரர்கள், இரண்டு இலங்கை அதிகாரிகள், ஒரு நடுவர் காயமடைந்தனர், ஆறு பொது மக்கள் கொல்லப்பட்டனர். அதன் பின்னர் இலங்கை அணி பாக்கித்தானில் முழுமையான தொடர் எதிலும் விளையாடவில்லை. 2019 மே மாதத்தில், சிங்கப்பூரில் நடைபெற்ற ஆசியத் துடுப்பாட்ட அவையின் கூட்டத்தில், பாக்கித்தான் துடுப்பாட்ட வாரியம் பாக்கித்தானில் இரண்டு தேர்வுப் போட்டிகளில் விளையாட இலங்கைத் துடுப்பாட்ட வாரியத்திடம் வேண்டுகோள் விடுத்தது. 2019 ஆகத்தில் இலங்கை அணி லாகூர், கராச்சி அரங்குகளில் பாதுகாப்பு நிலைமைகளை அவதானித்தது. 2019 ஆகத்து 22 இல், இலங்கை விளையாட்டுத்துறை அமைச்சர் ஒருநாள் போட்டிகளை மட்டும் பாக்கித்தானில் நடத்த அனுமதித்தார். தேர்வுப் போட்டிகளை நடத்த னுமதிக்கவில்லை.
இலங்கைத் துடுப்பாட்ட அணி 2019 செப்டம்பர்-அக்டோபர் மாதங்களில் பாக்கித்தானில் மூன்று ஒருநாள் போட்டிகளிலும், மூன்று பன்னாட்டு இருபது20 போட்டிகளிலும் பாக்கித்தான் துடுப்பாட்ட அணிக்கு எதிராக விளையாடியது. இத்தொடரில் ஆரம்பத்தில் இரண்டு தேர்வுப் போட்டிகளும் இடம்பெறுவதாக இருந்தது. ஆனால், தேர்வுப் போட்டிகள் திசம்பர் 2019 இல் அமீரகத்தில் விளையாடப்படத் தீர்மானிக்கப்பட்டது. இலங்கை கடைசியாக 2017 அக்டோபரில் பாக்கித்தானில் விளையாடியது. அப்போது அது மூன்று இ20ப போட்டிகளில் லாகூர், கடாபி அரங்கில் விளையாடியது.
2019 செப்டம்பர் 9 இல், தினேஸ் சந்திமல், அகில தனஞ்சயா, நிரோசன் டிக்வெல்ல, திமுத் கருணாரத்ன, சுரங்க லக்மால், லசித் மாலிங்க, அஞ்செலோ மத்தியூஸ், குசல் பெரேரா, திசாரா பெரேரா, தனஞ்சய டி சில்வா ஆகியோர் பாக்கித்தான் செல்வதில்லை என அறிவித்தனர். 2019 செப்டம்பர் 19 இல், இலங்கை அணி திட்டமிட்டபடி பாக்கித்தான் செல்லும் என இலங்கை அறிவித்தது.
இலங்கைத் துடுப்பாட்ட அணி மீண்டும் பாக்கித்தானுக்கு வருகை தந்து இரு தேர்வுப் போட்டிகள் கொண்ட தொடரில் விளையாடவுள்ளது. இது 2019–21 ஐசிசி உலகத் தேர்வுத் துடுப்பாட்ட வாகையின் ஒரு பகுதியாக இடம்பெறுகிறது. இது 10 ஆண்டுகளுக்குப் பிறகு பாக்கித்தானில் நடைபெறும் முதல் தேர்வுத் தொடர் ஆகும்.
இலங்கை அணியில் பல வீரர்கள் இத்தொடரில் பங்குபற்ற விருப்பம் தெரிவிக்காத நிலையில், லகிரு திரிமான்ன, தசுன் சானக்க ஆகியோர் முறையே ஒருநாள், இ20ப போட்டிகளில் தலைவர்களாக விளையாடுகிறார்கள். சப்ராஸ் அகமது பாக்கித்தான் அணியின் தலைவராக விளையாடுகிறார்.
கராச்சி, தேசிய அரங்கில் நடைபெறவிருந்த முதலாவது ஒருநாள் போட்டி மழை காரணமாக கைவிடப்பட்டது. அடுத்த இரண்டு ஒருநாள் போட்டிகளிலும் பாக்கித்தான் வெற்றி பெற்று, தொடரை 2-0 கணக்கில் வென்றது. இ20ப தொடரை இலங்கை அணி 3–0 என்ற கணக்கில் வென்றது.
சாந்தா 1923, ஜனவரி 24 ஆம் நாள் பிரித்தானிய இந்தியாவின் மதராசில் பிறந்தார். இவரது தந்தை பெனகல் ராமராவ் ஓர் இந்திய அரசாங்க ஊழியர் ஆவார். அவரது மனைவி தன்வந்தி ராமராவ், வழக்கறிஞராக இருந்தார். சாந்தாவின் தந்தை புகழ்பெற்ற உயர்ந்த இந்தியக் குடிமைப் பணியில் உறுப்பினராக இருந்தார். இவர் இந்திய ரிசர்வ் வங்கியின் ஆளுநராக நீண்ட காலமாகப் பணியிலிருந்தார் சாந்தவின் தந்தை குடும்பம் மிகவும் தனித்துவமானது. இவரது தாத்தா, பெனகல் ராகவேந்திர ராவ் மேற்கத்திய மருத்துவம் படித்த மூத்த மருத்துவர்களில் ஒருவராவார். இவரது தந்தையின் மூத்த சகோதரரான பெனகல் நரசிங் ராவ், இந்தியாவின் அரசியலமைப்பை உருவாக்குவதில் முக்கிய பங்கு வகித்த புகழ்பெற்ற அரசு ஊழியரும், நீதிபதியும், அரசியலாளரும் ஆவார். இவரது சிறிய தந்தை பெனகல் சிவராவ், பத்திரிகையாளரும் நாடாளுமன்ற உறுப்பினருமாவார்.
1929 ஆம் ஆண்டில், சாந்தா இங்கிலாந்திற்கு ஒரு அரசியல் பயணத்தில் தன் தந்தையுடன் இணைந்து கொண்டார். அங்கு இவர் புனித பால் மகளிர் பள்ளியில் படித்தார். 1939இல் அப்பள்ளியை விட்டு விலகினார. பின்னர் தென்னாப்பிரிக்காவுக்கு ஒரு குறுகிய பயணம் மேற்கொண்டார். இவர் நினைவிலிருந்ததை விடவும் மாறுபட்ட இடங்களைக் கண்டறிய இந்தியாவுக்குத் திரும்பினார்.அமெரிக்காவில் மாசச்சூசெட்ஸில் வெல்லெஸ்லியில் உள்ள வெல்லஸ்லி கல்லூரியில் சேர விண்ணப்பித்தார், அங்கு ஏற்றுக்கொள்ளப்பட்ட முதல் இந்திய மாணவர் இவரேயாவார். இவர் 1944இல் பட்டம் வழங்கிக் கௌரவிக்கப் பெற்றார். சிறிது காலம் கழித்து, இவர் தனது முதல் புத்தகமான ஹோம் டூ இந்தியா என்ற நூலை வெளியிட்டார்.
இவரது ஆரம்ப காலங்களில் ராம ராவ் பிரிட்டிஷ் ஆட்சியின் கீழ் இந்தியாவில் வாழ்ந்தார். சாந்தாவுக்கு 5 வயதிருக்கும்போது, அவரது 8 வயது சகோதரி பிரமிளாவுடன், சிறிது காலம் ஆங்கிலேய-இந்தியப் பள்ளியில் பயின்றார். அப்பள்ளியில் சாந்தாவின் பெயர் சிந்தியா எனவும் அவளுடைய சகோதரி பிரமிளாஇவருடையா ஆசிரியர் “இந்தியர்கள் ஏமாற்றுவதாக”க் கூறினார். அன்று வீடு திரும்பிய இவர்கள் அதன் பின் பள்ளிக்குச் செல்லவில்லை. இந்த சம்பவம் சாந்தாவின் குறுகிய நினைவூட்டலில் “பை எனி அதர் நேம்” என்ற தலைப்பில் இடம்பெற்றது.
சாந்தாவின் தந்தை கர்நாடகத்தின் கனராவைச் சேர்ந்த, தென்னிந்திய சரஸ்வத் பிராமணக் குடும்பத்தைச் சேர்ந்தவர். இவரது தாய்மொழி கொங்கணியாகும். இவரது தாயார் காஷ்மீர பண்டிதர் ஆவார். இந்தியாவின் வடக்கே வெகு தொலைவில் பிறந்திருப்பினும் இவர் கர்நாடகாவின் ஹூப்ளியில் வளர்ந்தார். இது கனராவிக்கு அருகிலேயே இருந்தது.
பேரியம் ஆக்சைடு சூடான எதிர்மின்வாய் குழாய்களுக்கான மேற் பூச்சாகப் பயன்படுத்தப்படுகிறது. எதிர்மின் கதிர் குழாய்களில் உள்ளவற்றை இதற்கு எடுத்துக்காட்டாகக் கூறலாம். ஒளியியல் கிரீடக் கண்ணாடிகள் போன்ற சில வகையான கண்ணாடி உற்பத்தியில் இது ஈயம் ஆக்சைடுக்கு மாற்று வேதிப்பொருளாகப் பயன்படுகிறது. ஈய ஆக்சைடு ஒளிவிலகல் குறிப்பெண்ணை உயர்த்துகின்ற அதே வேளையில் சிதறடிப்பு ஆற்றலையும் இது உயர்த்துகிறது. 150 மற்றும் 200 பாகை செல்சியசு வெப்பநிலையில் எத்திலீன் ஆக்சைடும் ஆல்ககால்களும் ஈடுபடும் வினையில் ஓர் எத்தாக்சிலேற்ற வினையூக்கியாக பேரியம் ஆக்சைடு பயன்படுத்தப்படுகிறது , 150 200 .
வெப்ப ஏற்ற இறக்க வேறுபாடுகளின் வழியாக தூய்மையான ஆக்சிசனுக்கு பேரியம் ஆக்சைடு ஒரு மூலப் பொருளாகக் கருதப்படுகிறது. பெராக்சைடு அயனி உருவாதல் மூலமாக எளிதாக இது ஆக்சிசனேற்றமடைந்து 2 சேர்மமாகிறது .
பேரியம் ஆக்சைடு என்பது என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பேரியம் மோனாக்சைடு, பேரியம் புரோட்டக்சைடு, பேரியா போன்ற பெயர்களாலும் இதை அழைக்கலாம். வெண்மை நிறத்துடன் ஒரு நீருறிஞ்சும் தனிமமாகவும் எளிதில் தீப்பிடிக்காத சேர்மமாகவும் இது கருதப்படுகிறது. எத்தனால், நீர்த்த கனிம அமிலங்கள், காரங்கள் போன்றவற்றில் பேரியம் ஆக்சைடு கரைகிறது. அசிட்டோன் மற்றும் நீர்ம அமோனியா கரைசலில் பேரியம் ஆக்சைடு கரையாது. எண் கோண அமைப்பில் கனசதுரக் கட்டமைப்புடன் உள்ள இச்சேர்மம் நேர்மின் கதிர்க் குழாய்களில், கிரீடக் கண்ணாடிகளில் வினையூக்கியாகப் பயன்படுகிறது. இவ்வேதிப் பொருள் மனித சருமத்திற்கு தீங்கு விளைவிக்கிறது. மற்றும் அதிக அளவில் விழுங்கினால் உணவுப் பாதையெங்கும் எரிச்சல் ஏற்படுகிறது. பேரியம் ஆக்சைடு அதிக அளவு உட்கொள்ளப்பட்டால் மரணத்திற்கும் கூட வழிவகுக்கும்.
வளிமண்டலக் காற்றை அதன் உட்கூறுகளாகப் பிரிக்கும் காற்றுப் பிரிப்பு செயல்முறை ஆதிக்கம் செலுத்திய 20 ஆம் நூற்றாண்டின் தொடக்கத்திற்கு முன்னர் ஆக்சிஜனை உற்பத்தி செய்ய பெரிய அளவிலான தயாரிப்பு முறையாக இந்த வேதிவினை பயன்படுத்தப்பட்டது. இந்த தயாரிப்பு முறை அதன் கண்டுபிடிப்பாளர்களை சிறப்பிக்கும் விதமாக பிரின் செயல்முறை எனப் பெயரிடப்பட்டது .
முதல் 2 வரையிலான ஒரு முழுமையான பெராக்சிசனேற்றம் மிதமான வெப்பநிலையில் நிகழ்கிறது. ஆனால் உயர்ந்த வெப்பநிலையில் ஆக்சிசன் மூலக்கூறின் அதிகரித்த என்ட்ரோபி என்பது, 2 சேர்மம் ஆக்சிசனாகவும் பேரியம் ஆக்சைடாகவும் 1175 பாகை கெல்வின் வெப்பநிலையில் சிதைந்து மாறுகிறது என்பதை குறிக்கிறது.
பேரியம் கார்பனேட்டுடன் கற்கரியைச் சேர்த்து சூடாக்குவதன் மூலம் பேரியம் ஆக்சைடு தயாரிக்கப்படுகிறது. பேரியம் நைட்ரேட்டை வெப்பச் சிதைவு வினைக்கு உட்படுத்தியும் இதைத் தயாரிக்கலாம் .
28 நட்பு நாள் என்பது பல நாள் நட்பிற்காக கொண்டாடப்படும் தினம் ஆகும். (அரபு : ‎, சீன மொழி: , பிரஞ்சு: ’, செருமானிய மொழி: , போர்த்துகேய மொழி: , உருசிய மொழி: , கன்னடம்: ್ೇಿ ಿಾೆ., எசுப்பானியம்: , உருது: ‎, இந்தி: ि्ा ि, வங்காள மொழி: ্ু্ ি, தெலுங்கு : ్ేిు ిో్ం, கொங்கனி: ि्ाो ि)
நட்பு நாள் வெவ்வேறு நாடுகளில் வெவ்வேறு தினங்களில் கொண்டாடப்படுகின்றது. முதன் முதலில் 1958 ஆம் ஆண்டு நட்பு நாள் கொண்டாடப்பட முன்மொழியப்பட்டது. 2011 ஆம் ஆண்டு ஐக்கிய நாடுகளின் பொதுச் சபை சூலை 30 ஆம் திகதியை சர்வதேச நட்பு நாளாக அதிகாரப்பூர்வமாக அறிவித்தது. இருப்பினும் இந்தியா உட்பட சில நாடுகள் ஆகத்து மாதத்தின் முதல் ஞாயிற்றுக் கிழமையை நட்பு நாளாக கொண்டாடுகின்றன. நேபாளத்தில் சூலை 30 ஆம் திகதியும், ஒகையோவின் ஒபர்லனில் ஏப்ரல் 9 ஆம் திகதியும் நட்பு நாள் கொண்டாடப்படுகின்றது.
ஜூலை 30 ஐ உலக நட்பு தினமாக அங்கீகரிக்க உலக நட்புக்கான அமைப்பொன்று பல ஆண்டுகளாக ஐக்கிய நாடுகள் சபையை வற்புறுத்தியது. இறுதியாக மே 20 அன்று, ஐக்கிய நாடுகள் சபையின் பொதுச் சபை ஜூலை 30 ஐ சர்வதேச நட்பு தினமாக நியமிக்க முடிவு செய்தது. கல்வி மற்றும் பொது விழிப்புணர்வை அதிகரிக்கும் நடவடிக்கைகள் உட்பட, உள்ளூர், தேசிய மற்றும் பிராந்திய சமூகங்களின் கலாச்சாரம் மற்றும் பழக்கவழக்கங்களின்படி சர்வதேச நட்பு தினத்தை கடைபிடிக்க அனைத்து உறுப்பு நாடுகளையும் கேட்டுக் கொண்டது.
இந்த தினத்தில் நண்பர்கள் தங்களுக்கு இடையே பரிசுப் பொருட்களை பரிமாறிக் கொள்கின்றனர். இந்தியா, நேபாளம், வங்காளதேசம், தென் அமெரிக்காவின் சில பகுதிகளில் நண்பர்கள் ஒருவருக்கொருவர் நட்புக் கயிறுகளை பரிசளித்து கொள்ளுதல் பிரபலமானதொன்றாகும். தகவல் தொழினுட்பத்தின் வளர்ச்சிக்கு பிறகு நட்பு நாள் சமூக வலைத்தளங்களில் கொண்டாடப்படுகின்றது. 27 சூலை 2011 இல் ஐ. நா சபையின் 65 ஆவது அமர்வு சூலை 30 ஆம் திகதியை சர்வதேச நட்பு நாள் என்று அறிவித்தது.